Rankplantjie - Foto's deur ons lede - ons versoek dat lede asseblief nie meer as 2 foto's per dag laai nie. - Fotoskool
Posted by Hennie Cronjé on January 30, 2021 at 7:31am
'n Eenvoudige toneeltjie wat ek in die bos raakgeloop het.
Dit lyk my ons is nou op Fotoskool3 "boots and all"! Vanoggend wou die ou Fotoskool nie oopmaak nie en ek dink hulle is besig om dit te inaktiveer. Mag hierdie nuwe era Fotoskool na nog hoër hoogtes neem. Ek wil hier met groot oortuiging sê dat die algemene standaard op Fotoskool baie mooi ontwikkel het. Die oorgrote meerderheid van foto's is baie goed op die oomblik. 'n Goeie foto kom nie sommer so vinnig-vinnig nie. Mens moet dink en moeite insit. Daarom wil ek baie dankie sê vir al die Fotoskolers wat so hul fotografie ernstig opneem en moeite daarmee doen. Die kyk na julle foto's is altyd lekker en iets om elke dag na uit te sien.
Tersia Weitsz February 2, 2021 at 11:05am
Die 'pad' van die rankplant vat my oog die hele foto in. Hennie, dankie vir jou kyk, kommentare en veral voorbeelde en raad, dit word waardeer
Tina le Grange January 30, 2021 at 8:46pm
Hennie baie dankie vir jou Fotoskool-mening - ek waardeer alles wat ek al geleer het.
Wonderlike voorreg om aan Fotoskool te behoort.
Weer eens is jou foto 100% skerp; die growwe tekstuur van die boomstam is treffend as agtergrond vir die helder groen, fyn blaartjies.
Skitterend soos ons jou ken
Johan Ayres January 30, 2021 at 3:40pm
Jy het hierdie een slim raakgesien Hennie en 'n baie mooi foto daarvan gemaak. Pragtige groen blaartjies wat jou oog lei. Baie goeie kontras ook in kleur en tekstuur.